钦定古今图书集成/明伦汇编/氏族典/第231卷 > 杨守随
## 钦定古今图书集成/明伦汇编/氏族典/第231卷 > 杨守随

按《明外史杨守随传》：“守随，字维贞，鄞人，侍郎守陈从
弟也。举成化二年进士，授御史，巡视漕运，巡按江西，
所至以风采见惮。擢应天府丞，母忧归，服除补官。初，
李孜省授太常寺丞，因守随言，改上林监副，憾之，至
是谮于帝，中旨责贬南宁知府。弘治初，召为应天府
尹，历进工部尚书，掌大理寺。韩文偕九卿论八党，文”
等既逐，守随愤，上章极论之。疏入，帝不省。刘瑾辈深
衔之。坐庇乡人重狱，除其名。瑾诛，复官。又十年卒，谥
“康简。”